wannaphong/clean_thaiwikipedia huggingface dataset:
# แบม แบม บิเกโลว์
สกอตต์ ชาร์ลส์ บิเกโลว์ (Scott Charles Bigelow) หรือ แบม แบม บิเกโลว์ (Bam Bam Bigelow) (1 กันยายน ค.ศ. 1961 - 19 มกราคม ค.ศ. 2007) มีอาชีพเป็นนักวงการมวยปล้ำของประเทศสหรัฐอเมริกา

ผลงานที่แสดง
 ปลุกฮึด ศึกยอดมวยปล้ำ (2000)
 Joe's Apartment (1996)
 Major Payne (1996)
 Snake Eater III: His Law (1992)

แชมป์และรางวัล
Continental Wrestling Association
AWA Southern Heavyweight Championship (1 time)
Extreme Championship Wrestling
ECW World Heavyweight Championship (1 time)
ECW World Television Championship (1 time)
NWA Northeast
NWA Northeast Heavyweight Championship (1 time)
New Japan Pro Wrestling
IWGP Tag Team Championship (1 time) - with Big Van Vader
Pro Wrestling Illustrated
PWI ranked him #68 of the 500 best singles wrestlers of the "PWI Years" in 2003
PWI ranked him #36 of the 100 best tag teams of the "PWI Years" with Big Van Vader in 2003
Universal Superstars of America
USA Heavyweight Championship (1 time)
USA Pro Wrestling / USA Xtreme Wrestling
USA Pro/UXW Heavyweight Championship (2 times)
World Championship Wrestling
WCW Hardcore Championship (1 time)
WCW World Tag Team Championship (2 times) - with Diamond Dallas Page and Kanyon as the Jersey Triad1
World Class Wrestling Association
WCWA Television Championship (1 time)
World Wrestling Federation
Slammy Award (1 time)
 Best Head (1987) with Gene Okerlund
Wrestle Association R
WAR World Six-Man Tag Team Championship (1 time) - with Hiromichi Fuyuki and Yoji Anjo
Six Man Tag Team Tournament (1994) - with Genichiro Tenryu and Atsushi Onita
Wrestling Observer Newsletter awards
Rookie of the Year (1986)
Worst Worked Match of the Year (1993) with Bastion Booger and The Headshrinkers vs. The Bushwhackers and Men on a Mission at Survivor Series

1Bigelow defended the title with either Page or Kanyon under the Freebird Rule.
# ตระกูลภาษาญี่ปุ่น
ตระกูลภาษาญี่ปุ่น  หรือ ตระกูลภาษาญี่ปุ่น–รีวกีว  เป็นตระกูลของภาษาที่ประกอบด้วยภาษาญี่ปุ่นที่มีผู้พูดบนเกาะหลักของญี่ปุ่น และกลุ่มภาษารีวกีวที่มีผู้พูดบนหมู่เกาะรีวกีว นักภาษาศาสตร์ให้การยอมรับการจัดตระกูลภาษานี้ และมีความคืบหน้าในการสร้างภาษาดั้งเดิมใหม่อย่างมาก การสร้างใหม่แสดงนัยถึงการแยกระหว่างภาษาย่อยญี่ปุ่นและวิธภาษารีวกัวทั้งหมด น่าจะในช่วงก่อนคริสต์ศตวรรษที่ 7 มีการรวมภาษาฮาจิโจที่มีผู้พูดในหมู่เกาะอิซุด้วย แต่ตำแหน่งในตระกูลภาษายังไม่เป็นที่กระจ่าง

 การจัดจำแนก 
ตระกูลภาษาญี่ปุ่นประกอบด้วยสองสาขาที่ระบุได้: ญี่ปุ่น และรีวกีว
นักวิชาการส่วนใหญ่เชื่อว่าภาษาตระกูลญี่ปุ่นเข้าสู่เกาะคีวชูเหนือผ่านคาบสมุทรเกาหลีเมื่อประมาณ 700 ถึง 300 ปีก่อน ค.ศ. โดยชาวนาข้าวเปียกจากวัฒนธรรมยาโยอิ และกระจายทั่วหมู่เกาะญี่ปุ่น แทนที่ภาษาพื้นเมือง
มีการยืนยันการกระจายตัวของภาษาไอนุที่กว้างกว่าในอดีต ผ่านชื่อสถานที่ในเกาะฮนชูตอนเหนือที่ลงท้ายด้วย  < ไอนุ  'แม่น้ำ' และ  < ไอนุ  'ลำธาร'
ในเวลาต่อมา ภาษาตระกูลญี่ปุ่นจึงกระจายไปทางใต้ของหมู่เกาะรีวกีว มีหลักฐานชื่อสถานที่ที่เป็นชิ้นส่วนของภาษาตระกูลญี่ปุ่นที่สูญหายแล้วในปัจจุบัน ยังคงมีผู้พูดในภาคกลางและภาคใต้ของคาบสมุทรเกาหลีในอีกหลายศตวรรษต่อมา

 สมาชิก 
 ภาษาญี่ปุ่น  ได้แก่
 สำเนียงญี่ปุ่นแผ่นดินใหญ่  ใช้พูดบนเกาะฮนชู คีวชู ชิโกกุ และฮกไกโด
 สำเนียงญี่ปุ่นตะวันออก  ใช้พูดทางฝั่งตะวันออกของนาโงยะ รวมทั้งสำเนียงโตเกียว
 สำเนียงญี่ปุ่นตะวันตก  ใช้พูดทางฝั่งตะวันตกของนาโงยะ รวมทั้งสำเนียงเกียวโต
 สำเนียงญี่ปุ่นคีวชู  ใช้พูดในบริเวณส่วนใหญ่ของคีวชู
 สำเนียงย่อยคาโงชิมะ  หรือ สำเนียงซาสึงู  ใช้พูดในจังหวัดคาโงชิมะ ทางใต้ของคีวชู
 สำเนียงฮาชิโจ  สำเนียงของเกาะฮาชิโจจิมะ และหมู่เกาะไดโต 
 ภาษารีวกีว  เป็นภาษาดั้งเดิมที่ใช้กันบนหมู่เกาะรีวกีว ปัจจุบันภาษานี้กำลังอยู่ในภาวะวิกฤต จากการรับอิทธิพลของภาษาญี่ปุ่นหลังการสิ้นเอกราชของรีวกีว รวมทั้งอิทธิพลช่วงยุคเมจิ
 ภาษารีวกีวเหนือ  เป็นสำเนียงที่ใช้กันทางตอนเหนือของหมู่เกาะรีวกีว อันได้แก่หมู่เกาะอามามิ และหมู่เกาะรีวกีว
 ภาษาอามามิ  หรือ สำเนียงอามามิ  ใช้พูดกันบนหมู่เกาะอามามิ
 สำเนียงอามามิ-โอชิมะเหนือ 
 สำเนียงอามามิ-โอชิมะใต้ 
 สำเนียงคิไก  หรือ ภาษาชิมะยูมิตะ 
 ภาษาทากูโนชิมะ  หรือ สำเนียงทากูโนชิมะ  หรือ ภาษาชิมะยูมิตะ 
 ภาษาคูนิงามิ  หรือ สำเนียงโอกินาวะเหนือ  หรือ ภาษายันบะรุคูตูบะ  เป็นภาษาที่พูดกันทางตอนเหนือของหมู่เกาะโอกินาวะ
 ภาษาโอกิโนะเอราบุ  หรือ สำเนียงโอกิโนะเอราบุ  หรือ ภาษาชิมะมูนิ 
 ภาษาโยรง  หรือ สำเนียงโยรง  หรือ ภาษายูนนุฟูตูบะ 
 ภาษาโอกินาวะ  หรือ สำเนียงโอกินาวะ  หรือ ภาษาอูจินางูชิ  พูดกันทางตอนกลางและตอนใต้ของเกาะโอกินาวะ มีสำเนียงหลักคือสำเนียงเมืองนาฮะและชูริ
 ภาษารีวกีวใต้  เป็นกลุ่มภาษาที่พูดกันทางตอนล่างของหมู่เกาะรีวกีว บริเวณหมู่เกาะซากิชิมะ
 ภาษามิยาโกะ  หรือ สำเนียงมิยาโกะ  หรือ ภาษามิยากูฟูสึ  หรือ ภาษาซูมะฟูสึ  ใช้พูดบนหมู่เกาะมิยาโกะ
 ภาษายาเอยามะ  หรือ สำเนียงยาเอยามะ  หรือ ภาษาไยมะมูนิ  ใช้พูดบนหมู่เกาะยาเอยามะ
 ภาษาโยนางูนิ  หรือ สำเนียงโยนางูนิ  หรือ ภาษาดูนันมูนุย  เป็นภาษาที่พูดบนเกาะโยนางูนิ

นอกจากนี้ คริสโตเฟอร์ เบ็กวิท ยังได้เพิ่มกลุ่มภาษาโบราณทางตอนใต้ของคาบสมุทรเกาหลีมาไว้ในกลุ่มตระกูลภาษาญี่ปุ่นโบราณ ได้แก่Christopher Beckwith, 2007, Koguryo, the Language of Japan's Continental Relatives, pp 27–28
 ยาโยอิ
 ภาษาญี่ปุ่น
 ก่อนคาระ†
 รีวกีว

ซึ่งยังไม่มีการสรปุชี้ชัดว่า ก่อนคาระ (Pre-Kara) จะมีความเกี่ยวข้องใด ๆ กับภาษาของรัฐคายาในกาลต่อมา

 หมายเหตุ
# ภาษาเคิร์ดใต้
ภาษาเคิร์ดใต้  เป็นหนึ่งในภาษาย่อยของภาษาเคิร์ดที่มีผู้พูดส่วนใหญ่ในอิรักตะวันออกเฉียงเหนือถึงอิหร่านตะวันตก ภูมิภาคที่มีผู้พูดภาษาเคิร์ดใต้อยู่ในบริเวณคอนะกีนในประเทศอิรักถึงเดฮ์โลรอนทางใต้และแอแซดอบอดทางตะวันออกของประเทศอิหร่าน

 ชื่อ 
ศัพท์ ภาษาเคิร์ดใต้ เป็นศัพท์ใหม่ที่นักภาษาศาสตร์ตะวันตกบางส่วนบัญญัติขึ้น เพื่อระบุกลุ่มภาษาย่อยในประเทศอิหร่านฝั่งตะวันตก โดยนักภาษาศาสตร์กลุ่มเดียวกันรายงานว่า ผู้พูดภาษาย่อยเหล่านี้ไม่คุ้นเคยกับศัพท์ "ภาษาเคิร์ดใต้" และไม่เรียกภาษาของตนด้วยชื่อนี้

 พยัญชนะ 
ภาษาเคิร์ดใต้มีความคล้ายกับพยัญชนะเคิร์ดกลาง (โซรานี) ซึ่งมีที่มาจากอักษรอาหรับ
ภาษานี้มีอักษร "ۊ" อักษรวาวที่มีจุดสองจุดข้างบน

                  17  16  15  14  13  12  11  10  9  8  7  6  5  4  3  2  1                  34  33  32  31  30  29  28  27  26  25  24  23  22  21  20  19  18
# โซระ (อัลบั้ม)
โซระ   คืออัลบั้มเพลงเปิดตัวของยูอิ อารางากิ โดยอัลบั้มนี้ได้ออกจำหน่ายมา 2 รูปแบบ คือแบบธรรมดาซึ่งประกอบด้วยซีดีและดีวีดีคลิปวิดีโอ และแบบจำกัดจำนวน โดยหน้าปกซีดีแบบจำกัดจำนวนเป็นรูปที่เธอเป็นคนวาดเอง ออกจำหน่ายวันที่ 5 ธันวาคม พ.ศ. 2550

เพลง"แฮฟเวนลี่ เดย์"ในแทรกที่ 1 เป็นเพลงประกอบภาพยนตร์เรื่อง "รักเรา...นิรันดร" (Sky of Love) ที่เธอแสดงนำ

 รายการเพลง  
 แฮฟเวนลี่ เดย์ (heavenly days)
 ออเรนจ์ (Orange)
 ฮิ โนะ คาเงะรุ โอกะ (Hi no Kageru Oka)
 เมมโมรีส์ (Memories)
 ฮิคาริ (Hikari)
 ไซน์ ออฟ เดอะ มูน~อินเทอลูด~ (Sign of the moon ~interlude~)
 สตาร์ไลท์ (Starlight)
 แพร์ริง (Pairing)
 ไอ โวะ ชิริทาคุเทะ (Ai wo Shiritakute)
 โซระ (Sora)

 รายการดีวีดี  
 แฮฟเวนลี่ เดย์ (โปรโมชั่นวิดีโอ)
 เบื้องหลังการถ่ายทำโปรโมชั่นวิดีโอ
# โซระ ฟิล์ม
โซระ ฟิล์ม คิอดีวีดีรวมคลิปวิดีโอชิ้นแรกของ ยูอิ อารางากิ ออกวางจำหน่ายเมื่อ 12 ธันวาคม พ.ศ. 2549 ราคา 3,150 เยน

 รายการดีวีดี  
 แฮฟเวนลี่ เดย์ (heavenly days)
 โซระ (Sora)
 เมมโมรีส์ (Memories)
 ฮิ โนะ คาเงะรุ โอกะ (Hi no Kageru Oka)
# Iron Man
Iron Man อาจหมายถึง
 ไอรอนแมน การ์ตูนซูเปอร์ฮีโร ของมาร์เวลคอมิกส์
 ไอรอน แมน (สะกดตามลิขสิทธิ์ไทย) ภาพยนตร์ซูเปอร์ฮีโร สร้างจากการ์ตูนไอเอิร์นแมน นำแสดงโดยโรเบิร์ต ดาวนีย์ จูเนียร์
# อะไค อิโตะ
อะไค อิโตะ (Akai Ito) มีความหมายว่า ด้ายแดง เป็นซิงเกิลที่ 2 ของ ยูอิ อารางากิ เป็นเพลงที่นำมาร้องใหม่ของโคบุคุโร ออกวางจำหน่าย 15 ตุลาคม พ.ศ. 2551  โดยวางจำหน่ายเป็น 2 รูปแบบคือแบบจำกัดจำนวนที่หน้าปกเป็นรูปวาดโดยฝีมือของยูอิ อารางากิ และแบบธรรมดาซึ่งมีแถมดีวีดีคลิปวิดีโอ
 รายการเพลง  
 อะไค อิโตะ (Akai Ito)
 ทซึไนดะ เทะ (Tsunaida Te)
 ไอทาอิ (Aitai)
 อะไค อิโตะ (เนคเคต วอยซ์ เวอร์ชัน)
 อะไค อิโตะ (เพลงบรรเลง)

 รายการดีวีดี 
 อะไค อิโตะ (อารางากิ ยูอิ เวอร์ชัน)
 อะไค อิโตะ ออฟ ช็อต มูฟวี่
# แมฮ์มูด แอฮ์แมดีเนฌอด
แมฮ์มูด แอฮ์แมดีเนฌอด (เกิดเมื่อวันที่ 28 ตุลาคม พ.ศ. 2499) เป็นประธานาธิบดีคนที่ 6 ของประเทศอิหร่าน เขาชนะการเลือกตั้งประธานาธิบดีและดำรงตำแหน่งตั้งแต่วันที่ 6 สิงหาคม พ.ศ. 2548"Iran hardliner hails poll victory" BBC News. Accessed 06-12-2006.

แอฮ์แมดีเนฌอดมักวิพากษ์วิจารณ์ประธานาธิบดีจอร์จ ดับเบิลยู. บุช และสนับสนุนความสัมพันธ์กับรัสเซีย เวเนซุเอลา ซีเรีย และกลุ่มรัฐอ่าวเปอร์เซียDeghanpisheh, Babak. "Bear Hugs." World Press Review. Accessed 03-05-2007."Oiling the Axis - Iran and Venezuela develop closer ties."  Jane's Information Group. Accessed 29-07-2007."Broader ties among Persian Gulf states in region's interest - Ahmadinejad."  IRNA. Accessed 29-07-2007. เขากล่าวว่าโครงการนิวเคลียร์อิหร่านนั้นเป็นโครงการเพื่อสันติ และปฏิเสธที่จะยุติโครงการแม้จะขัดต่อมติคณะมนตรีความมั่นคงแห่งสหประชาชาติ"Iran president 'ready for talks.'" BBC News. Accessed 12-02-2007.
# เดอะเคมิคอลบราเทอส์
เดอะเคมิคอลบราเทอส์  เป็นดูโอจากอังกฤษ เจ้าของรางวัลแกรมมี่ มีสมาชิกคือ ทอม โรว์แลนด์  และ เอ็ด ไซมอน ในตอนแรกพวกเขาจะเรียกตัวเองว่า "The Dust Brothers" แต่ซ้ำกับดูโอของอเมริกัน จึงเปลี่ยนชื่อมาเป็นชื่อนี้ในปี 1995 พวกเขาเป็นที่รู้จักในฐานะผู้บุกเบิกวงการเพลงบิ๊กบีต ดนตรีอิเล็กทรอนิกส์แดนซ์ ประสบความสำเร็จในช่วงทศวรรษ 1990
# อุปกรณ์สังเกตการณ์ดาราศาสตร์ในวงโคจร
อุปกรณ์สังเกตการณ์ดาราศาสตร์ในวงโคจร (OAO) เป็นชุดหอดูดาวในอวกาศสี่ตัวขององค์การนาซาที่ส่งขึ้นสู่อวกาศระหว่างปี ค.ศ. 1966 - 1972 ซึ่งให้ผลสังเกตการณ์คุณภาพสูงสำหรับวัตถุท้องฟ้าในช่วงคลื่นอัลตราไวโอเลตได้เป็นครั้งแรก แม้อุปกรณ์สังเกตการณ์ 2 ตัวไม่ประสบความสำเร็จ แต่อุปกรณ์อีกสองตัวก็ประสบความสำเร็จอย่างยิ่งและช่วยกระตุ้นความสนใจในแวดวงนักดาราศาสตร์ให้มองเห็นความสำคัญของการสังเกตการณ์ในห้วงอวกาศ เป็นจุดเริ่มต้นที่นำไปสู่ความสำเร็จของกล้องโทรทรรศน์อวกาศฮับเบิล

 OAO-1 
ดาวเทียม OAO-1 ดวงแรกส่งขึ้นสู่อวกาศเมื่อวันที่ 8 เมษายน ค.ศ. 1966 พร้อมเครื่องมือตรวจสอบการแผ่รังสีในช่วงคลื่นอัลตราไวโอเลต รังสีเอกซ์ และรังสีแกมมา ทว่าก่อนที่เครื่องมือวัดจะได้ทำงาน ก็เกิดปัญหากับระบบจ่ายไฟ ทำให้ต้องยกเลิกภารกิจไปในเวลาเพียง 3 วัน

 OAO-2 
ดาวเทียม OAO-2 ขึ้นสู่อวกาศเมื่อวันที่ 7 ธันวาคม ค.ศ. 1968 พร้อมกล้องโทรทรรศน์อัลตราไวโอเลต 11 ตัว มันทำการสังเกตการณ์อวกาศได้อย่างสมบูรณ์จนกระทั่งเดือนมกราคม ค.ศ. 1973 ผลที่ได้เป็นการค้นพบที่สำคัญทางดาราศาสตร์หลายประการ เช่นการค้นพบว่ารอบๆ ดาวหางเป็นแก๊สไฮโดรเจนจำนวนมาก หรือการเฝ้าสังเกตการณ์โนวาและพบว่าความสว่าง UV ของมันมักจะเพิ่มขึ้นระหว่างที่ความสว่างทางแสงลดลง เป็นต้น

 OAO-B 
OAO-B มีภารกิจนำกล้องโทรทรรศน์อัลตราไวโอเลตขนาด 38 นิ้วขึ้นไปเพื่อตรวจลำแสงของวัตถุที่ไม่ค่อยสว่างนัก แต่โชคร้ายที่จรวดนำส่งไม่ยอมแยกตัวออกจากดาวเทียมระหว่างการขึ้นสู่อวกาศเมื่อ 3 พฤศจิกายน ค.ศ. 1970 ดาวเทียมจึงย้อนกลับเข้ามาสู่บรรยากาศของโลกและตกลงในมหาสมุทรแอตแลนติกในเวลาต่อมา

 OAO-3 (โคเปอร์นิคัส) 
OAO-3 ขึ้นสู่อวกาศเมื่อ 21 สิงหาคม ค.ศ. 1972 และได้ทำงานเป็นผลสำเร็จอย่างมากสำหรับโครงการ OAO ทั้งหมด ดาวเทียมนี้เป็นโครงการร่วมระหว่างนาซากับสภาวิจัยวิทยาศาสตร์และวิศวกรรมของสหราชอาณาจักร มันนำเครื่องตรวจวัดรังสีเอกซ์ที่สร้างโดยห้องทดลองวิทยาศาสตร์อวกาศมุลลาร์ดของยูนิเวอร์ซิตี้คอลเลจ ลอนดอน รวมถึงกล้องโทรทรรศน์อัลตราไวโอเลตขนาด 80 ซม. จากมหาวิทยาลัยปรินซ์ตัน หลังจากที่ส่งขึ้นสำเร็จ ดาวเทียมนี้ได้เปลี่ยนชื่อเป็น "โคเปอร์นิคัส" เพื่อเป็นอนุสรณ์ครบรอบวันเกิดปีที่ 500 ของนิโคเลาส์ โคเปอร์นิคัส

ดาวเทียมโคเปอร์นิคัสปฏิบัติภารกิจจนถึงเดือนกุมภาพันธ์ ค.ศ. 1981 ได้ส่งภาพสเปคตรัมความละเอียดสูงของดาวฤกษ์หลายร้อยดวงผ่านการสังเกตการณ์รังสีเอ็กซ์ ในบรรดาการค้นพบที่โดดเด่นของโคเปอร์นิคัสรายการหนึ่งคือ การค้นพบพัลซาร์คาบยาวจำนวนมาก ซึ่งมีรอบการหมุนหลายนาที แทนที่กลุ่มที่เคยพบเพียงไม่กี่วินาทีเท่านั้น
# AAA
AAA อาจหมายถึง
 แอตแทกออลอะราวด์ วงดนตรี
 สมาคมรถยนต์แห่งอเมริกา
 AAA เป็นรุ่นของถ่านไฟฉาย
# โซระ
โซระ อาจหมายถึง
 โซระ (อัลบั้ม) อัลบั้มเพลงเปิดตัวของยูอิ อารางากิ
 โซระ (ปัญญาประดิษฐ์)

 อาจสะกดผิดจาก
 โซละ การ์ตูนญี่ปุ่น

 บุคคล 
 โซระ อาโออิ นักแสดงหนังโป๊ชาวญี่ปุ่น
 โซระ อามามิยะ นักพากย์และนักร้องชาวญี่ปุ่น
 โซระ โทกูอิ นักพากย์และนักวาดการ์ตูนชาวญี่ปุ่น
 คัง โซ-รา นักแสดงชาวเกาหลีใต้

 ตัวละครในบันเทิงคดี 
 โซระ ตัวละครจากเรื่อง นินจาคาถาโอ้โฮเฮะ
 โซระ ตัวละครจากเรื่อง โนเกม โนไลฟ์
 โซระ (คิงดอมฮาตส์) ตัวละครจากเรื่อง คิงดอมฮาตส์
 ชิอุนอิน โซระ ตัวละครจากเรื่อง ยูกิโอ ARC-V
 ทาเคโนะอุจิ โซระ ตัวละครจากเรื่อง ดิจิมอนแอดเวนเจอร์และดิจิมอนแอดเวนเจอร์ 02
 อาโออิ โซระ ตัวละครจากเรื่อง อะกิโซะระ
 ทาเคอุจิ โซระ ตัวละครจากเรื่อง แอร์เกียร์ ขาคู่ทะลุฟ้า
 อิโนะอุเอะ โซระ ตัวละครจากเรื่อง เทพมรณะ
 ฮาเรวาตารุ โซระ ตัวละครจากเรื่อง ฮิโรงารุสกาย! พรีเคียว
# โลกสวยด้วยมือเรา
ผู้แต่ง 

คำร้องโดย 

 นิติพงศ์ ห่อนาค (ดี้)

ทำนองโดย

 อนุวัฒน์ (ธนวัฒน์) สืบสุวรรณ (ว่าว)

 ที่มาของเพลงนี้ 
เนื่องจากป่าไม้ของเราได้ถูกทำลายขึ้นทุกวัน ในคอนเสิร์ต Earth Day มีจุดประสงค์จัดขึ้นมาเพราะได้เล็งเห็นปัญหาสิ่งแวดล้อมที่ใกล้เข้ามาขึ้นเรื่อยๆ จึงเกิดเพลงนี้ขึ้นในปี พ.ศ. 2534 จนกระทั่งปัจจุบัน เพลงนี้ได้ถูกใช้เป็นสัญลักษณ์ในการอนุรักษ์โลก
โดยคอนเสิร์ตนี้ ถูกจัดขึ้นเมื่อ ปี พ.ศ. 2534 ที่กองทัพบก ท่ามกลางจำนวนผู้ชมนับแสน

 ผู้ขับร้อง 
 ธงไชย แมคอินไตย์ 
 อัสนี-วสันต์
 ไมโคร (วงดนตรี)
 นูโว
 อินคา (วงดนตรี)
 บิลลี่ โอแกน
 นันทิดา แก้วบัวสาย
 มาลีวัลย์ เจมีน่า
 ศรัณย่า ส่งเสริมสวัสดิ์
 วิยะดา โกมารกุล ณ นคร
 บุปผา ธรรมบุตร
 อรวี สัจจานนท์
 ไพบูลย์เกียรติ เขียวแก้ว
 จักรพรรณ์ อาบครบุรี
 สมประสงค์ สิงหวนวัฒน์
 ทรงสิทธิ์ รุ่งนพคุณศรี
 สามารถ พยัคฆ์อรุณ
 คริสติน่า อากีล่าร์
 เจตริน วรรธนะสิน
 สุรสีห์ อิทธิกุล
 มาช่า วัฒนพานิช
 ใหม่ เจริญปุระ
 ฐิติมา สุตสุนทร
 ชรัส เฟื่องอารมย์
 นรินทร ณ บางช้าง
 เพ็ญพักตร์ ศิริกุล
 ภัทรา ทิวานนท์
 ไกรวิทย์ พุ่มสุโข
 เอ็กซ์วายแซด (วงดนตรี)
 ฯลฯ
# ดิสคัฟเวอรีเทอร์โบ
Discovery Turbo เป็นช่องโทรทัศน์ของ Discovery Networks Europe โดยช่องนี้จะเน้นหนักไปที่รายการเกี่ยวกับยานพาหนะต่างๆ โดยเฉพาะอย่างยิ่งรายการเกี่ยวกับการสร้างหรือการดัดแปลง รถยนต์ และรถจักรยานยนต์
 นอกจากนี้ยังมีรายการเกี่ยวกับเรือและเครื่องบินอีกด้วย

ในทวีปเอเชียรวมทั้งประเทศไทย ช่องนี้จะเข้าแทนที่ช่อง Discovery Real Time และในบางประเทศ เช่น สหราชอาณาจักร ช่องนี้จะเข้าไปแทนที่ช่อง Discovery Wings และ Discovery Kids

 รายการสำคัญของช่อง 
 American Chopper
 American Hot Rod
 Biker Build Off
 Bangla Bangers
 Fifth Gear
 Flying Heavy Metal
 The Garage
 Is Born series
 In a Fix
 Martin Shaw: Aviators
 Overhaulin
 The Reality of Speed
 Wheeler Dealers
 Chop Shop
 อ้างอิง
# ไฟลท์แพลน เที่ยวบินระทึกท้านรก
ไฟลท์แพลน เที่ยวบินระทึกท้านรก  ภาพยนตร์แนวระทึกขวัญเกี่ยวกับการโดยสารเครื่องบิน ออกฉายในปี ค.ศ. 2005  สร้างโดยได้รับแรงบันดาลมาจากภาพยนตร์ในปี ค.ศ. 1938 เรื่อง The Lady Vanishes โดย อัลเฟร็ด ฮิตช์ค็อก  กำกับภาพยนตร์โดย โรเบิร์ต ชเวงเก และแสดงนำโดย  โจดี ฟอสเตอร์, ปีเตอร์ ซาร์การ์ด, เอ็นริกา คริสเตนเซน, และ ฌอน บีน

เรื่องย่อ
ไคลน์ แพร็ต อดีตวิศวกรเครื่องบินเดินทางจากเบอร์ลิน เยอรมนี ด้วยสภาพจิตใจอันบอบช้ำเมื่อเธอต้องสูญเสียสามีอันเป็นที่รักไปจากการตกตึก แพร็ตมีเพียงลูกสาววัย 6 ขวบ คือ จูเลีย ที่มีอาการหวาดผวาเมื่อต้องออกจากบ้าน บนเที่ยวบินที่มุ่งหน้าไปสู่นิวยอร์ก บ้านเกิดของเธอที่เธอตั้งใจจะเริ่มต้นชีวิตใหม่ เมื่อเครื่องเริ่มออก เธอเผลอหลับไป ก่อนตื่นมาพบว่า จูเลียได้หายไป เมื่อเธอออกตามหาทุกคนบนเครื่องต่างยืนยันว่าไม่มีใครเห็นจูเลีย และถึงขั้นที่ว่าไม่ได้มีจูเลียอยู่บนเครื่องมาตั้งแต่ต้นแล้ว จนทุกคนต่างเชื่อว่าแพร็ตเป็นเพียงผู้หญิงโรคประสาท

 นักแสดง 
 Jodie Foster: Kyle Pratt
 Peter Sarsgaard: Gene Carson
 Sean Bean: Captain Marcus Rich
 Kate Beahan: Stephanie
 Michael Irby: Obaid
 Assaf Cohen: Ahmed
 Erika Christensen: ฟิโอน่า
 Greta Scacchi: ลิซ่า
 Shane Edelman: Mr. Loud
 Mary Gallagher: Mrs. Loud 
 Haley Ramm: Brittany Loud
 Forrest Landis: Rhett Loud
 Fred Tungulsten: จอร์แดน
 Jana Kolesarova: Claudia
 Brent Sexton: Elias
 Marlene Lawston: Julia Pratt
 Judith Scott: Estella
 Tonje Larsgard: Flight Attendant
 Amanda Brooks: Irene

 เพลงประกอบภาพยนตร์ 
 "Leaving Berlin"
 "Missing Child"
 "The Search"
 "So Vulnerable"
 "Creating Panic"
 "Opening the Casket"
 "Carson's Plan"
 "Mother and Child"
# ยูเอ็มทีเอส
ระบบโทรคมนาคมเคลื่อนที่สากล หรือ ยูเอ็มทีเอส  เป็นหนึ่งในเทคโนโลยีของโทรศัพท์มือถือในยุค 3G ซึ่งอยู่ในขั้นตอนพัฒนาต่อไปยัง 4G ในปัจจุบันรูปแบบพื้นฐานของยูเอ็มทีเอสใช้งาน W-CDMA โดยตามมาตรฐานของ 3GPPSpecification Numbering 3GPP และเป็นการตอบรับกับ ITU IMT-2000 สำหรับระบบการสื่อสาร ในบางครั้งจะเรียกยูทีเอ็มเอสว่า 3GSM เพื่อบ่งบอกถึงเทคโนโลยีของ 3G และมาตรฐาน GSM

เป็นเครือข่ายในยุค 3G ที่มีพัฒนาการมาจากเครือข่าย GSM, GPRS และ EDGE ซึ่งหลาย ๆ ครั้งอาจเรียกได้ว่าเป็นเครือข่าย W-CDMA โดยมีจุดมุ่งหมายเพื่อตอบสนองความต้องการใช้งานด้านการรับ-ส่งข้อมูลที่มากขึ้นของลูกค้า เครือข่าย UMTS นั้นจะมีความเร็วในการรับส่งข้อมูลสูงถึง 2 Mbit/sec ซึ่งมีความเร็วในการรับ-ส่งข้อมูลที่มากกว่าเครือข่าย EDGE ที่ใช้บริการในปัจจุบันถึง 4 เท่า ด้วยเหตุนี้เอง เครือข่าย UMTS จึงเป็นเครือข่ายที่ผู้ให้บริการทั้งหลายต่างคาดหวังว่าจะมาช่วยตอบสนองความต้องการด้ารการใช้ข้อมูลของลูกค้า รวมทั้งสร้างรายได้ให้แก่บริษัทเป็นจำนวนมาก 

 มาตรฐาน 
มาตรฐานของ UMTS ในปัจจุบันนั้นมีการเผยแพร่ออกมาแล้ว 4 มาตรฐานด้วยกัน โดยหน่วยงาน 3GPP (3G Partnership Project) รับหน้าที่ในการออกแบบมาตรฐานต่าง ๆ ซึ่งประกอบไปด้วย 

 Release 99 เป็นมาตรฐานใช้งานที่เพิ่มเติมจากเครือข่าย GPRS และ EDGE โดยจะมีการเพิ่มเติมอุปกรณ์ในส่วนของ BSS (Base Station Subsystem) ซึ่งเป็นส่วนที่ดูแลการติดต่อสื่อสารระหว่างเครื่องโทรศัพท์เคลื่อนที่ของผู้ใช้บริการกับเครือข่ายของผู้ให้บริการ โดยกลุ่มของอุปกรณ์ที่เพิ่มเติมขึ้นมานั้นมีชื่อเรียกว่า UTRAN (UMTS Terrestrial Radio Access Network) 
 Release 4 เป็นมาตรฐานที่เพิ่มเติมในส่วนของ Core-Network โดยจะมีการนำเครือข่ายแบบ ATM (Asynchronous Transfer Mode) และ IP ซึ่งเป็นการรับ-ส่งข้อมูลแบบเป็น Packet เข้ามาใช้งานแทนเครือข่ายแบบ Circuit Switched ที่ใช้งานอยู่ในเครือข่าย GSM ในปัจจุบัน 
 Release 5 เป็นมาตรฐานที่เพิ่มเติมในส่วนของ IMS (IP Multimedia Service) โดยการทำงานของ IMS จะช่วยให้การใช้งานแบบ Multimedia ในลักษณะของ Person to Person มีประสิทธิภาพที่สูงขึ้น 
 Release 6  เป็นมาตรฐานที่ไม่ได้มีการเปลี่ยนแปลงระบบมากนัก เพียงแต่เพิ่มความสามารถในการทำงานของการจดจำคำพูด (Speech Recognition), Wi-Fi / UMTS inter-working (การสื้อสารระหว่างเครือข่าย Wireless LAN กับเครือข่ายโทรศัพท์เคลื่อนที่)
# กล้องถ่ายภาพวัตถุมัว
กล้องถ่ายภาพวัตถุมัว (FOC) เป็นกล้องถ่ายภาพที่ติดตั้งอยู่บนกล้องโทรทรรศน์อวกาศฮับเบิลนับแต่เริ่มขึ้นสู่อวกาศในปี ค.ศ. 1990 จนกระทั่งถึงปี 2002 จึงถูกถอดออกแทนที่ด้วยกล้องสำรวจขั้นสูง

กล้องนี้สร้างโดยบริษัทเยอรมัน Dornier โดยได้รับทุนอุดหนุนจากองค์การอวกาศยุโรป ประกอบด้วยระบบกล้องสองชุดที่สมบูรณ์และเป็นอิสระจากกันที่ออกแบบมาเพื่อให้ได้ภาพความละเอียดสูงมาก คือละเอียดกว่า 0.05 ฟิลิปดา ใช้สำหรับจับภาพวัตถุที่จางมาก ๆ เช่นในคลื่นแสงอัลตราไวโอเลตตั้งแต่ 115 ถึง 650 นาโนเมตร
# ทางหลวงชนบท สป.4002
ทางหลวงชนบท สป.4002 สายแยกทางหลวงหมายเลข 3344 (กม.ที่ 15+568) – บ้านบางพลีใหญ่ เป็นถนนสายหนึ่งของจังหวัดสมุทรปราการ มีแนวถนนขนานไปกับคลองสำโรงและถนนเทพารักษ์ แนวสายทางเริ่มต้นจากถนนศรีนครินทร์กิโลเมตรที่ 15 ตรงข้ามกับถนนวัดด่านสำโรง ตำบลสำโรงเหนือ อำเภอเมืองสมุทรปราการ จากนั้นจึงข้ามคลองหนองกระทุ่มเข้าเขตตำบลบางแก้ว อำเภอบางพลี ตัดกับถนนบัวนครินทร์แล้วจึงข้ามคลองบางแก้วใหญ่เข้าเขตตำบลบางพลีใหญ่ อำเภอบางพลี ไปบรรจบกับถนนกิ่งแก้วกิโลเมตรที่ 10 มีระยะทางทั้งหมดประมาณ 8.210 กิโลเมตร เป็นถนนคอนกรีตขนาด 2 ช่องทางจราจรตลอดสาย อยู่ในความรับผิดชอบของกรมทางหลวงชนบท

สถานที่สำคัญบริเวณถนนสายนี้
 โรงเรียนบางแก้วประชาสรรค์
 วัดหนามแดง
 โรงเรียนวัดหนามแดง
 โรงเรียนสารสาสน์วิเทศสุวรรณภูมิ
 ตลาดป้าเดช
 หมู่บ้านพฤกษาวิลล์ 38/1
# พิพิธภัณฑ์สงครามเชิงสะพานข้ามแม่น้ำแคว
พิพิธภัณฑ์สงครามเชิงสะพานข้ามแม่น้ำแคว  เป็นสถานที่เก็บรักษาสิ่งที่เป็นหลักฐานทางประวัติศาสตร์ สมัยสงครามโลกครั้งที่สอง อันได้แก่ อาวุธ ยุทโธปกรณ์ต่าง ๆ โครงกระดูกของเชลยศึกสงคราม และภาพถ่ายเหตุการณ์ในสมัยนั้น นอกจากนี้บางส่วนยังจัดทำเป็นหอศิลป์ เก็บรวบรวมสิ่งของต่าง ๆ เช่น แสตมป์ ไปรษณีย์บัตรโบราณ เพชร พลอย และเครื่องประดับ พิพิธภัณฑ์สงครามเชิงสะพานข้ามแม่น้ำแควอยู่ห่างจากตัวเมืองไปตามทางหลวงหมายเลข 323 ประมาณ 4 กิโลเมตร แยกซ้ายประมาณ 400 เมตร อยู่ติดกับสะพานข้ามแม่น้ำแคว
# ฮิเดโนบุ ฮนดะ
ฮิเดโนบุ ฮนดะ  นักมวยสากลชาวญี่ปุ่น เกิดเมื่อ 27 กันยายน พ.ศ. 2518 ที่เมืองมิยาซากิ ประเทศญี่ปุ่น  สถิติการชก 35 ครั้ง ชนะ 29 (น็อค 14) แพ้  6 

 เกียรติประวัติ 

 แชมป์ญี่ปุ่นรุ่นไลท์ฟลายเวท (2539 – 2542)
 เคยชิงแชมป์ต่อไปนี้แต่ไม่สำเร็จ
 ชิงแชมป์โลกรุ่นฟลายเวท WBC เมื่อ 26 พฤศจิกายน 2545 แพ้คะแนนพงษ์ศักดิ์เล็ก ศิษย์คนองศักดิ์ ที่จังหวัดโอซากะ ประเทศญี่ปุ่น
 ชิงแชมป์โลกรุ่นซูเปอร์ฟลายเวท WBA เมื่อ 4 ตุลาคม 2546 แพ้คะแนนอาเล็กซันเดร์ มูญโญซ ที่สนามกีฬาแห่งชาติเรียวโงกุ โตเกียว ประเทศญี่ปุ่น
# ไดโงะ นากาฮิโระ
นักมวยสากลชาวญี่ปุ่น เกิดเมื่อ 21 สิงหาคม พ.ศ. 2524 ที่เมืองฮิโรชิมะ ประเทศญี่ปุ่น สถิติการชก 19 ครั้ง ชนะ 17 (น็อค 8) แพ้ 2 

 เกียรติประวัติ 

 เคยชิงแชมป์ต่อไปนี้แต่ไม่สำเร็จ
 ชิงแชมป์โลกรุ่นฟลายเวท WBC แพ้คะแนน พงษ์ศักดิ์เล็ก ศิษย์คนองศักดิ์ ที่ กทม.
# พิพิธภัณฑ์อักษะเชลยศึก
พิพิธภัณฑ์อักษะเชลยศึกหรือพิพิธภัณฑ์สงครามวัดใต้ (JEATH War Museum : Japan England Australia Thailand Holland) สร้างขึ้นเมื่อวันที่ 24 กรกฎาคม พ.ศ. 2520 ในบริเวณวัดไชยชุมพลชนะสงคราม หรือวัดใต้ ตำบลบ้านใต้ อำเภอเมืองกาญจนบุรี ตัวอาคารสร้างเป็นกระท่อมเลียนแบบค่ายเชลยศึก สมัยสงครามโลกครั้งที่สอง เป็นที่เก็บรวบรวมภาพวาด ภาพถ่าย แสดงถึงชีวิตความเป็นอยู่ของเชลยศึกสมัยสงครามโลกครั้งที่สอง นอกจากนั้นยังมีเครื่องมือ เครื่องใช้ของทหารเชลยศึกสมัยสงครามโลกครั้งที่สอง เช่น อาวุธสงคราม หมวก มีด ช้อน ส้อม เป็นต้น สถานที่แห่งนี้อยู่ห่างจากสถานีขนส่งกาญจนบุรีเพียง 400 เมตร เปิดให้เข้าชมทุกวัน เวลา 08.00 – 17.00 น .
หมวดหมู่:อนุสรณ์สถานสงครามโลกครั้งที่สอง
หมวดหมู่:พิพิธภัณฑ์สงครามโลกครั้งที่สอง
หมวดหมู่:พิพิธภัณฑ์ในจังหวัดกาญจนบุรี
หมวดหมู่:ทางรถไฟสายมรณะ
หมวดหมู่:ประวัติศาสตร์การทหารของไทย
หมวดหมู่:สิ่งก่อสร้างในอำเภอเมืองกาญจนบุรี
# โจโก๋
โจโก๋  เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ในยุคสามก๊ก เป็นคหบดีในยุคราชวงศ์ฮั่นตอนปลาย เป็นบิดาของโจโฉ อัครมหาเสนาบดีและผู้ก่อตั้งวุยก๊กในเวลาต่อมา

 ประวัติ 
โจโก๋เกิดในตระกูลแฮหัว แต่ต่อมาขันทีโจเท้งได้นำโจโก๋เลี้ยงเป็นบุตรบุญธรรม โจโก๋เปลี่ยนมาถือแซ่โจ ทำให้โจโฉต้องถือแซ่โจตามไปด้วย โจโก๋มีบทบาทในเรื่องสามก๊กอยู่ 2-3 ครั้ง ครั้งแรกสุดคือตอนที่กล่าวถึงประวัติของโจโฉในวัยเด็ก โจโฉในวัยเด็กนั้นเป็นเด็กเกเร ชอบหนีไปเที่ยวเล่น โจเต๊ก น้องชายโจโก๋จึงเอาความนี้ไปฟ้องพี่ชายบ่อยๆ โจโก๋จึงทำโทษโจโฉ โจโฉจึงโกรธเคืองอาคิดจะแก้แค้นอยู่เนืองๆ วันหนึ่ง โจโฉเห็นโจเต๊กจึงแกล้งทำเป็นล้มลงทำทีว่าจะมีอันเป็นไป โจเต๊กตกใจรีบไปบอกโจโก๋ให้ทราบ โจโก๋ตกใจรีบวิ่งมาดูเห็นโจโฉวิ่งเล่นเป็นปกติ โจโก๋ถามโจโฉว่า "อาเอ็งไปบอกว่าเอ็งมีอันเป็นไป บัดนี้หายแล้วหรือ"  โจโฉจึงตอบว่า "แต่น้อยมาข้าหาเจ็บป่วยสิ่งใดไม่ เพราะอาชังข้าจึงเอาความมิดีมาใส่" ประวัติโจโฉในวัยเด็ก ,สามก๊ก ฉบับเจ้าพระยาพระคลัง (หน) เล่ม 1, เจ้าพระยาพระคลัง (หน) , สำนักพิมพ์ศิลปาบรรณาคาร, พ.ศ. 2544 โจโก๋ก็เชื่อโจโฉ ตั้งแต่นั้นมา ไม่ว่าโจเต๊กจะพูดเกี่ยวกับโจโฉในทางไม่ดี โจโก๋ก็ไม่เชื่ออีกเลย

โจโก๋มีบทบาทครั้งต่อมา เมื่อโจโฉคิดตั้งกองทัพเพื่อปราบตั๋งโต๊ะ จึงได้หลบหนีจากเมืองหลวงกลับมาเมืองตันลิวซึ่งโจโก๋อยู่ที่นั่น โจโฉได้ขอทรัพย์สินของโจโก๋ส่วนหนึ่งเพื่อใช้ตั้งกองทัพ โจโก่แนะนำบอกว่า "เงินทองเรามีอยู่บ้างเห็นจะไม่พอการ เราเห็นคนหนึ่งชื่ออุยหองมีทรัพย์สินเป็นอันมาก น้ำใจก็กว้างขวางซื่อสัตย์ต่อแผ่นดิน ถ้าได้ไปบอกเนื้อความทั้งปวงก็เห็นจะลงใจด้วย จะให้เงินทองมาจ่ายอาวุธแลม้า จะได้เป็นกำลังสืบไป"โจโฉตั้งกองทัพเพื่อปราบตั๋งโต๊ะ,สามก๊ก ฉบับเจ้าพระยาพระคลัง (หน) เล่ม 1, เจ้าพระยาพระคลัง (หน) , สำนักพิมพ์ศิลปาบรรณาคาร, พ.ศ. 2544  โจโฉเชื่อคำโจโก๋แล้วเชิญอุยหองมากินโต๊ะ และกล่าวขอทรัพย์สินเพื่อตั้งกองทัพ อุยหองเห็นดีด้วยจึงให้ทรัพย์สินแก่โจโฉในการตั้งกองทัพ

โจโก๋ได้มีบทบาทเป็นครั้งสุดท้าย เมื่อโจโฉได้เป็นแม่ทัพแห่งภาคตะวันออก มีอำนาจในแคว้นกุนจิ๋ว ทั้งยังเกลี้ยกล่อมผู้คน เสาะแสวงหาคนมีปัญญามาเป็นพวกเป็นจำนวนมาก แล้วให้คนไปรับโจโก๋ซึ่งอยู่ที่ตันลิวให้มาอยู่ด้วยกันที่กุนจิ๋ว โจโก๋จึงได้พาครอบครัวและบริวารออกเดินทางไปกุนจิ๋ว ระหว่างทาง ได้แวะพักที่เมืองชีจิ๋ว โตเกี๋ยมเจ้าเมืองต้อนรับโจโก๋เป็นอย่างดี แล้วยังให้เตียวคีและทหารในสังกัดเป็นองครักษ์คุ้มกันโจโก๋ไปถึงเมืองกุนจิ๋ว

ระหว่างเดินทางเกิดฝนตก ขบวนของโจโก๋จึงหยุดพักที่วัดร้างแห่งหนึ่ง เตียวคีซึ่งเป็นเคยเป็นโจรโพกผ้าเหลือง เกิดละโมบอยากได้ทรัพย์สมบัติของโจโก๋ จึงพาทหารในสังกัดเข้าไปฆ่าโจโก๋ พร้อมครอบครัวและบริวารเสียสิ้น และขโมยทรัพย์สมบัติหนีไป จากเหตุการณ์นี้ ทำให้โจโฉเข้าใจว่าโตเกี๋ยมใช้ให้ทหารของตัวไปฆ่าโจโก๋ จึงได้ยกทัพไปตีเมืองชีจิ๋ว แต่ต่อมาก็ต้องยกทัพกลับ เพราะลิโป้ยกทัพไปยึดแคว้นกุนจิ๋ว

ในปีค.ศ.220 โจผีได้สถาปนาปู่ของตนเป็นจักรพรรดิไท่เว่ยซึ่งหมายถึงจักรพรรดิบรรพชนแห่งเว่ย
และพร้อมกันนั้นก็สถาปนาโจเท้งทวดบุญธรรมเป็นจักรพรรดิเกาแห่งเว่ยซึงหมายถึงจักรพรรดิต้นวงศ์แห่งเว่ย

 ครอบครัว 

จากหลักบันทึกทางประวัติศาสตร์จีนระบุว่า โจโก๋มีโจเท้งเป็นบิดาบุญธรรม และมีโจเต๊กเป็นน้องชาย มีบุตรชายหนึ่งคนคือโจโฉ และมีหลานชายห้าคนได้แก่ โจงั่ง โจผี โจเจียง โจสิด โจหิม โดยมีโจผีเป็นผู้สถาปนาราชวงศ์วุย